Pákolitz István Simon István 


Május Modern családi kö 
Május, május, Négyen vannak: férj, feleség 
harangvirág-álom; és két gyerek, a két kicsi. 


kotnyeles kis tengelice 


lombosodó ágon. Reggel ötkor kész az ebéd. 


Az apa magával viszi. 
Május, május 
érlelő nap csókja; 
bajuszpödri búzakalász 
anyás ringatója. fölpakolja — egy bölcsődét 
keres meg és egy napközit. 


Az asszony hétre megy (Közért- 
alkalmazott), gyerekeit 


Május, május, 


arany-üllőn zengő Kifárasztja a villamos, 
kalapácsod gyémánt-szikrás elég gond a család, gyerek. 


csillagos jövendő. mik 


Hányszor késő éjszaka mos. 


Május, május, Mégis megy — kell a kereset. 
rózsa-virulásod 


bíborszirom-záporában 
fürdesd a világot! 


És dolgoznak; jár a fűrész, 
a férje bútorasztalos, 


s 
ő pénztáros; ragyog a pénz 

Férje, míg tűnődve megáll 
s elszív egy görbe Kosutot, 


egyszerre észreveszi, már 
a városon végigfutott, 


zöld-tetejű, zord-homlokú . 
paloták, bankházak fölött. 


S így, amíg csahol a gyalu, 
kasszába hulló pénz csörög: 


valahol — vaj, ki tudja, hol, 
ki sejti, meddig és mitől? — 


nagy ívben, láthatatlanul 
húzódik a családi kör. 


Nagy 


Öcsi megintcsak nem ment világgá. Csak az utcára 
ment a kutya miatt. Alig értek ela fáig, Csaba is jött 
utánuk. 

— Öcsi várjál! Mondok valamit. 

— Ne mondd! 

— De mindenki mondja . . . 

— Akkor se! 

— Éhesek vagyunk. Ezt akarom mondani. 

— Ja! Én is. 

Rohantak föl mind a hárman. Mert az ilyen fontosabb 
dolgokat a kutya is érti, ösztönből. 

Nagyi a zsíros kenyereket kente a konyhában, nagy- 
Papa meg nézte őt. 


TŰZI LLIZIT 


Katalin: Nagyszülői-buli 


— Ezt jól időzítettük — állapította meg, amikor a fiúk 
bejöttek. 

— Nagyanyám, te gondolatolvasó vagy! — lelken- 
dezett Csaba. 

— Mást is készíthettem volna, ha valaki megkér rá — 
mondta Nagyi kicsit sértetten. 

— Nincs ennél jobb, Nagyikám! Vihetem? — Csaba 
már nyúlt is a tálcáért. 

— Az első adag a kicsiké — figyelmeztette nagy- 
papa — Mondd nekik, hogy ez az ünnepi torta. 

— Akkor fel is díszítjük. Tegnap gyurmáztam — 
mondta Öcsi, és rátette a tálcára a cső-kutyát. 


Vida Győző rajza 


— Ugyan Öcsi! Mégha marcipánból lenne — ellen- 
kezett Nagyi. 

— Mindegy az a kicsiknek. Játék-játék. Hadd vigye! — 
döntötte el nagypapa a vitát. 

— Mondd meg Pirinek, hogy a kutyát én küldöm — 
kiabált Csaba után Öcsi — Mindjárt jövök én is. Hozom 
nektek is a kaját. 

— Mégiscsak kellene egy kis hagyma rá — vélekedett 
nagypapa. ; 

— Mondtam már, hogy nincs itthon — mérgelődött 
Nagyi. — Menjen föl valaki Zsolt-nagymamához. Kér- 
jen kölcsön tőle holnapig. 

— Én bizony nem merek — vallotta be gyorsan nagy- 
papa. — Megbántódott délután. Mert azt mondtuk, 
hogy Zsoltika kornyikál. 

— Mindenki megbántódott valamiért. Veszekedtünk. 
Sajnálom és szégyenlem is. 

— Bizony kár. Mert áthívhatnánk Róka szomszédot. 
Ő is szereti a zsíros kenyeret. Azt mondja rá, bor- 
korcsolya. 

Öcsi hallgatta a nagyszülők beszédét. Most kellene 
megmondani, hogy őmiatta volt az egész. Ő hívta össze 
a lakógyűlést. Csak azért, hogy Nagyi lássa... Férfi- 
dolog lenne ez is. De ma már volt ilyen. 

Füttyentett a kutyának, inkább körbeszaladták 
a házat. Először Róka bácsinak csöngetett. 

— Hát te nem vagy a bálban? — csodálkozott az öreg. 

— De ott vagyok. Csak most üzenetet hoztam. A nagy- 
apám üzeni, hogy tessék átmenni hozzánk borkorcso- 
lyázni. 

— Nocsak? Mi is mulatozunk? Akkor viszek egy kis 
borocskát. 

Zsolt nagymama csak sokára nyitott ajtót. Vizes 
törülközőt viselt a fején, mint a nomádok a sivatagban. 

— Mit akarsz már megint? Szétreped a fejem, úgy 
Tá ss 
— Csókolom! Kéreti a nagyanyám, hogy tessék vala- 
mit zongorázni nekik. És a nagyapám szeretné tiszte- 
letét tenni. Így mondta. 

— Átjönnének hozzám? — csodálkozott Zsolt- 
nagymama. A törülköző leesett. 

— Igenis. Csak tessék hívni őket. Róka bácsi is ná- 
lunk van. 

— Istenem, de régen voltak nálam vendégek. . . 

— Tetszik látni! Most itt lesz a nagyszülők bulija. 

Ivánka bácsi volt még hátra, indulás! A lépcsőházban 
összefutott Pirivel. 

—. Már mindenütt kereslek Öcsi. Köszönöm a jópofa 
kiskutyát, amit küldtél nekem. 

— Szívesen. 

— Ugye nem haragszol, hogy odaadtam a kicsiknek? 
Annyira kérték. 

— A tied volt Pirinkó. Azt tehetsz vele, amit akarsz. 

— Nekik adtam. Hogy befalták!! 

— Hűha... 

— Mégiscsak haragszol te Öcsi, látom én. 

— Á, nem. Csak a kutya gyurmából volt. Azért baj. . . 

— Hát nem marcipán? Én azt hittem, te jó isten. . . — 
most Piri készült sírni. Jól beosztották egymás közt. 

— Nem sok jutott egynek — vigasztalta Öcsi — Még 

szerencse, hogy daxlit gyúrtam, és nem bernáthegyit, 
Gyere, megitatjuk őket, az jót tesz. Ivánkánál van szóda. 
víz. 

Ivánka bácsit könnyen megtalálták. Az ajtóban állt, 
az óráját nézte persze. Lehet, hogy fel is húzta fél ki. 
lencre a csengőjét. 

— Ivánka bácsi tessék felmenni Zsoltékhoz. Ott 
várják. 

— Mi baj már megint, te Öcsi? 

— Most nincs semmi. Csak meghívták. És kérik, hogy 
tessék szódát vinni, mert az nincs otthon. És Ivánka 
bácsinak mindig van. 

— Van. Mert én nem röstellem cipelni a boltból 
az üveget. Más meg csak a patront, patront. . . 

Mikor a nagyszülők így összegyűltek, Öcsi olyan 
büszkeséget érzett, mint tavaly a sérvműtétnél. Az osz- 
tályban senki másnak nem volt még sérve. Azt se tudták, 
mi az. Találgatták, hogy valami új játék vagy gép, talán 
olyan, mint a komputer. 

A receptkönyv csak este jutott eszébe, amikor le- 
feküdt. Már a villanyt is eloltatták velük, és Csaba 
nagyon szuszogott. 

— Ssssz! Csaba! Alszol? 

— Igen. 

— Akarok valami kérdezni. 

— Holnap. 

— Nem udod, Nagyi megtalálta a receptkönyvet? 

— Miért? Elveszett? 

— Nem úgy értem... figyelj már! A receptkönyvre 
írtam neki üzenetet. 

— Ja?! Azt megtalálta. 

— És? Mit szólt? 

— Azt mondta, meg fogsz bukni írásból. Nem bírta 
kibetűzni amit odakapartál. 

— Jobb is, tudod. . . 

Csaba a fejére húzta a párnát. Befejezte a tárgyalást. 
Olyan nagy volt a csönd, hogy Öcsi majdnem elaludt. 
Pedig nem akart elaludni, még egy fontos dolga volt. 
Csaba nem mozdult a párna alatt; vagy elaludt, vagy 
megfulladt, vagy be akarja csapni csak. Mindenesetre 
várt még egy ideig. Nézegette a szobát. Olyan kicsi 
ez a szoba, hogy elnevezték lakószekrénynek. De azért 
jól elférnek benne mind a négyen: Csaba, Öcsi és a két 
madárijesztő. Karácsonyra nagypapától kapták a két 
fogast. Csőállványok, összevissza hajlítgatva, hogy 
legyen helye a nadrágnak, kabátnak, sapkának. Ha rá- 
rakják a ruháikat, épp olyanok, mint két madárijesztő. 
Szilvia fél is tőlük, nem mer bejönni egyedül. Az egész 
rémes rendrakásból ez az egyetlen haszon. 

Nem is kellett fölkelnie, az ágyból elérte az asztalt. 
Átemelte magához az írógépet. Csaba ottfelejtette még 
délután, bennehagyta a papírt is, két példányt. 

Az utcai lámpa jól bevilágította az egész szobát. Öcsi 
írni kezdett a neonfényben. Szépen lassan ütögette 
a betűket. 

VILÁGGÁ MENTEM 
Hibátlanul sikerült. És ezt majd el tudják olvasni biz- 
tosan! Nem most, persze. Majd akkor, ha megint vi- 
lággá megy. Valahogy szeret világgá menni. Az a leg- 
jobb benne, amikor az ember visszajön. 


Keresztes Dóra rajza 

. Turcsány Péter 
A jégeső sámánja 
. Szomjas a föld, eső, 
szomjas a virág, eső, 
itasd meg a földet, a füvet, a fát, eső, 
. szomjas a szilvafa, eső, 
szomjas a tenyerem, eső, 
megitatom a mackóimat, eső, 
esőt csinálok helyetted, eső! 
Jaj; jaj, 
ne törd össze a házat, eső, 
ne törd le a szilvafa ágait, eső, 
ne törd össze az ablakot, eső, 
ne dobáld jéggel a cicát, eső, 
. elpusztítalak, eső, 
csitulj le, eső, 
ne verd be a padlást, eső, 
mindnyájan félünk tőled, eső, 
ne áraszd el a szobát, eső, 
ne gyere be a küszöb alatt, eső, 
menj vissza, eső, 
menj vissza, mert én csináltalak, eső! 
Tálkába szedem a jégdarabokat, eső, 
hűtőbe rakom a jégdarabokat, eső, 
menj vissza, mert megdobállak jégdarabokkal, eső, 
letörlöm az ablakot, hogy lássalak, eső, 
elpusztítalak, eső! 


144 


75 9- 


nt, 
e ssgtesápatasáttlóbt 
ÖZIZTI 77 


e— 


NN Hátha 


ÉS , 
Egek 


Ültünk a padláson, Patyu megén. Ő a Hatos 
néni unokája volt és egyik legrosszabb gyerek 
a házban. A másik én voltam. A Hatos nénit 
azért hívták Hatos néninek, mert a hatos 
számú lakásban lakott a folyosón. És vele 
a Patyu. 

— A nagymamája mindent ráhagy — 
mondták a házban —, azért olyan rossz, 
a Mityut is ő rontja el. 

Mityu — az voltam én. De engem nem 
kellett elrontani, elég rossz voltam magamtól 
is. A vad ötleteket mindig én dobtam be. 
Ő meg csak rábólintott: csináljuk ! Ha nagyon 
vad volt az ötlet, leszegte a fejét: HETES! — 
ami azt jelentette : úgyse sikerül. 

Mert ennyit tudtunk már. Hogy a Hetes 
a Hatoson túl van. Tízig ismertük a számokat, 
meg néhány betűt is úgy-ahogy. Az iskola 
még előttünk volt. Ahol jó és rossz pontokat 
osztanak. Éppen erről volt szó ott a padláson, 
erről beszéltünk egy keresztgerendán lova- 
golva. A keresztgerenda egyszer ló volt, más- 
kor autó vagy helikopter, megint máskor 

Görög Júlia rajza 


bástyafal. Akkor éppen ló volt és lovagoltunk. 
Egy kastély felé, és Patyu csak úgy mellékesen 
megjegyezte: az öregkirályné megkért, hogy 
ha belépünk, akkor legyünk jók. Mert az egy 
, próbál- 
juk meg. — Rábólintott, és lovagoltunk to- 
vább. Még néhány sárkánnyal meg kellett 
vívni, míg a kastélyba érünk; ez még a mi vi- 
lágunk volt és teljes szabadság. De az elhatá- 
rozás megvolt és az iskolára vonatkozott, 
hogyha megkezdődik, akkor jók leszünk. 
Mert mindenki a Hatos nénit hibáztatja 
a Patyu miatt. Én is eleget hallottam otthon, 
hogy új élet kezdődik, ezt véssem jól az eszem- 
be. Nem ígértünk semmit, se ő, se én, de a jó- 
szándék megvolt, és az se csekélység. 

Kicsik voltunk, de vaskosak. Mindig fel- 
tört térddel, mindig összekarmolászva. Har- 
cosok, sárkányölők. 

Egyszercsak ott ültem egy padban. Me- 
redt — moccanatlanul. Két paddal előttem 
a Patyu, ő is ugyanúgy, pedig lökdösték 
jobbról-balról. A gyerekek zsibongtak, szól- 


hozzám, de nem feleltem. Itt nem szabad 
beszélni. Itt jónak kell lenni. Vihogtak körü- 
löttem, valaki azt mondta: nézd, ez megku- 
kult! De nem mozdultam. Valaki összebor- 
. zolta a hajamat. Valaki megcsiklandozott: 
mi vagy te, szobor? — Majd meglátjuk! — 
Vonalzó villant, valaki orrba ütött. De akkor 
odaugrott a Patyu: elég volt, ne hagyd ma- 
ad! — Abban a pillanatban pattantam én is 
és hajrá — vad verekedésbe kezdtünk: hul- 
lott körülöttünk az ellenség, csépeltük, kasza- 
boltuk, mint a sárkányokat. Ott álltunk győz- 
tesen egy pad tetején, mikor belépett az osz- 
tályba a tanító néni: 

— Mi megy itt? 

És egyenesen hozzánk és csóválja a fejét: 

— De rosszak vagytok! 

Aznap délután fent ültünk a padláson 

megint. 

A keresztgerendán. 

Akkor éppen helikopter volt és Patyu a ve- 
zetőülésen. Bárcsak jó magasra szállna, és na- 
gyon messzire. Akár vissza se jöjjön többet! 
Mi az, hogy jónak lenni? Hogy kell azt csi- 
nálni egyáltalán? Odakint szürkült, minden- 
féle árnyak lebegtek az oszlopokra kötözött 
szárítóköteleken. Patyu még nem nyúlt a kor- 
mánykerékhez. Hátraszólt: 

— Mi már akkor jók voltunk, mikor még 
nem kezdődött el semmi. Erted? Elsiettük. 
Pedig ki tudja, meddig fog ez tartani? Míg 
a világ — világ? 

— Persze — mondtam komoran. 

— Hetes — szegte le a fejét Patyu —, úgyse 
sikerül. 

Kisbicskával farigcsálta a keresztgerendát, 
ami helikopter volt akkor éppen. Törte a fejét. 
Végre eszébe jutott valami : 

— Hamarabb kezdtük el, ugye? Hát akkor 
hagyjuk is abba hamarabb. 

Nagy kő esett le a szívemről. Felderengett 
a padláson a fény, átmelegítette a levegőt, ami 
olyan nyirkos volt előbb: 

— Akár most mindjárt, ha egyszer hama- 
rabb kezdtük el! 

Felém fordult. A vállát vonogatta, szét- 
tárta a kezét: 

— Így igazságos, Mityu. 

Láttam, hogy ő is nagyon megkönnyebbült. 
Beindította a helikoptermotort és a leg- 
nagyobb sebességre kapcsolt: 

— Indulás! 

Es repültünk. Az ég szépséges csillagai és 
milliónyi rossz-pont felé. 


Csorba Piroska 
Pa-piroska 


Jaj de sápadt 
Pa-piroska, 
fessük be őt 
szép pirosra! 


Tán szemérmes, 
hogy pirul? 
kérdezem őt 
papirul. 


Pironkodik 
Pa-piroska, 
a ceruzám 
pirosozza. 


Unom már e 
sok pirost, 
eltépem a 
papirost! 


Budaházi István 


Nagymamám ujja 


Nagymamám ujja 


öt lovacska. 


Fut végig kabátom 


rétjén. 


Fut az öt lovacska, 
gyűszű a patkója, 
megkerült királyfi 


gombom 
tű-leánykával — 
összeházasítja. 

Sötét volt odakint. A korán kelő 
erdei pacsirta is az igazak álmát 
aludta még, amikor az ébresztőóra 
csörömpölni kezdett. 

Zsófi dühösen rúgott egyet a ta- 
karó alatt, a másik oldalára fordult 
és aludt tovább. 

— Nagy horgász! Ébresztő! — 
rázogatta a vállát édesapja, de Zsófi- 
nak sehogysem akarózott felkelni. 
Morgolódva tiltakozott a rázogatás 
ellen, pedig este még izgatottan ké- 
szülődött a hajnali horgászatra. Új 
horgot kötött a botjára, nagy gom- 
bóc csalinak való paprikás kenyeret 
gyúrt, és fógadkozott, hogy amint 
megnyekken a vekker, kipattan 
az ágyból, gyorsan felöltözik, be- 
kapja a reggelit, és máris mehetnek 
a vízpartra. Zsófi gyakran elkísérte 
édesapját, egyre ügyesebben bánt 
a bottal, damillal, orsóval, a nyár 
elején fogott is néhány keszeget, 
de az utóbbi hetekben hiába áztat- 
ták a horgot. Meleg nyáridő volt, 
nappal nem jártak a halak, csak 
a késő esti vagy a kora reggeli órák 
ígértek zsákmányt. 

— Na jó, akkor egyedül megyek — 
mondta Zsófi apja, és elindult az ajtó 
felé. 

Zsófi erre mégiscsak felneszelt. 
Borzas fejjel felült az ágyon, álmo- 
San meregette a szemét, aztán 
megszólalt : 


— Hóóógyisne! 

Kikászálódott az ágyból, s öltöz- 
ködni kezdett. Az álmosságtól alig 
látott. Fordítva húzta fel a pulóver- 
jét, s a tornacipő madzagjába vég- 
képp belegabalyodott. Míg édes- 
anyja kibogozta és megkötötte a ci- 
pőfűzőket, Zsófi csaknem újból el- 
aludt, de magához tért egy kicsit, 
amikor a lavórból hideg vizet locsolt 
az arcára. 

A két horgász gyorsan megregge- 
lizett, s az alig derengő hajnalban 
nekivágott a Balaton-partra vezető 
másfél kilométeres útnak. Zsófi 
eleinte álmosan, dideregve baktatott 
a harmatos fűben, de mire a falun át 
kanyargó köves úton a vízpartra 
értek, vidáman ugrándozott és ne- 
vetgélt. 

Átkeltek a vasúti töltésen, s a nád- 
fedeles, roskatag csónakház mellett 
letelepedtek. 

A keleti égbolt lassan világoso- 
dott. Rózsaszín fények úszkáltak 
a Balaton tükrén, s egy kakas is el- 
kukorékolta magát a faluban. Zsófi 
a paprikás kenyérből egy csipetnyit 
a horgára tűzött, s behajította a víz- 
be. Jól sikerült a dobás, a póta ott 
sejlett a vékony kákatövek közelé- 
ben. 

A hajdani csónakkikötő marad- 
ványai gátat alkottak az öbölben. 
Zsófi édesapja a nádas szélében ta- 


nyázó pontyokra fenekedett, s a bil- 
legő, bizonytalan köveken beme- 
részkedett, ameddig csak lehetett. 
Nagyot csobbant az ólomnehezék, 
amikor a kukoricával csalizott hor- 
got bedobta, aztán sokáig csend 
volt. 

Lassan ébredezett a nádi világ. 
Vadkacsák riadtak fel a part köze- 
lében, s nehézkes szárnycsapásokkal 
repültek a nyílt víz felé. Vízimadarak 
kiáltoztak a nádrengetegben, s apró 
halak fodrozták az öböl tükrét. 
A szürke ég percről percre fakult, 
s a keleti parton ülő párafelhő mö- 
gül elődugta vöröslő  fejebúbját 
a Nap. Zsófi ámultan nézte, hogyan 
emelkedik egyre feljebb az égen. 

— Zsófi! A pótád elmerült! — 
szólt át édesapja a kőgát végéről. 

Zsófi nagyot rántott a botján, de 
hiába. Érezte, hogy a hal már nincs 
rajta. Feltekerte a damilt, s míg 
újabb kenyérgalacsint tűzött a ho- 
rogra, morgolódott: 

— Mert egy kicsit nem néztem 

a . . . A kenyeret megette, a horgot 
meg kiköpte. . . 

Bedobta a horgot. A póta most 
az öböl közepén bukkant fel a víz- 
ből. Zsófi összeráncolt szemöldök- 
kel, mereven nézte percekig a piros- 
sal csíkozott fehér pótát, de az meg 
se moccant. Prüszkölés, csobogás 
hallatszott. Zsófi oldalra kapta a fe- 

jét. A víz alatt egy szürkésbarna 
nagy állat úszott, s kacsázó mozdu- 
latokkal a kőgát felé tartott. 

— Jaj, apu, mi ez? Vigyázz! Oda- 
megy! — kiáltotta Zsófi ijedten, 
és elejtette a botot. 

Édesapja a kiskutya nagyságú 
állatra pillantott, s  visszakiáltott 
Zsófinak : 

— Pézsmapocok, ne ijedj meg 
tőle. Itt lakik a kövek között, már 
láttam néhányszor... Hajnalban 
meg este járkál. 

— Nem harap? — kérdezte Zsófi 
még mindig megszeppenve. Vízisik- 
lót, békát, piócát gyakran látott 
a vízben, de ilyen nagy, prémes álla- 
tot még soha. Nem csoda, hogy 
megijedt tőle. 

— Növényeket eszik — mondta 
az édesapja —, de elkapja a békát, 
kis halat, vízbe esett szöcskét, bo- 
garat is. Kedvenc csemegéje a kagyló. 

A nádasból kopott ladik bukkant 
elő. 

— Horgászokat szerencsére nem 
eszik. Adj isten! — köszönt Zsófiék- 
nak a ladikban közeledő öregember. 
Egy pillanatra kiemelte a vízből 
az evezőit: — Kapnak a halak? 

— Nem kapnak — legyintett Zsófi 
apja. 

Az öregember köszönést intett 
a kezével, s megmarkolta az evező- 
ket. A kopott, lapos fenekű ladik 
meglódult, s V alakú barázdát hú- 
zott a vízen. Az öreg horgász be- 
evezett a hínárfoltok közt meredező 
cölöpjéhez és kikötötte a ladikot. 


Zsófi a pótájára pillantott. Meg- 
lepetten látta, hogy az egészen a víz 
szélében úszik, el-elmerül, megbillen. 
Izgatottan felkapta a botot, bevágott, 
de csak az üres horgot rántotta ki 
a vízből. Gyorsan felcsalizta, be- 
dobta megint, közel a parthoz. 
Alig bukkant elő a póta, máris 
táncba kezdett, ide-oda billegett 
a víz tükrén. Zsófinak gyanús lett 
a dolog. A keszeg nem így kap a ho- 
rogra, a csalit elcsenő apróbb halak 
sem lökdösik ennyire a pótát. Gya- 
nakvó arccal, óvatosan a víz fölé 
hajolt. Valami szokatlan formájú 
halra, vagy kisebb víziszörnyre szá- 
mított, de amikor látta, hogy egy 
kövér tavibéka ügyetlenkedik a póta 
körül, nagyot nevetett. A pöttyös 
hátú béka a damilra fűzött sörét- 

szemeket csipkedte, melyek nehe- 
zékként szolgáltak Zsófi horgász- 
szerszámán. A béka sorra bekap- 
dosta és kiköpködte az ólomgolyócs- 
kákat, sehogy sem tudott belenyu- 
godni, hogy ehetetlenek. Makacsul 
cibálta egy darabig Zsófi szerelékét, 
aztán hatalmas rúgásokkal, csaló- 
dottan eltempózott a vízben im- 
bolygó nádtövek közé. 


A nagy nevetésben Zsófi csak 
most vette észre, hogy édesapja egy 
horogra akasztott halat vezetget 
a nádas szélében. A bot vége erősen 
meghajolt, ahogy óvatosan tekerte 
a zsinórt, s igyekezett a halat a kőgát 
közelébe kényszeríteni. Zsófi le- 
dobta a botját, s a billegő köveken 
izgatottan lépdelt befelé. A. hosszú 
nyelű merítő szákot felkapta, a vízbe 
dugta és ügyesen a horog végén ver- 
gődő ponty alá merítette. A hálóval 
kiemelték a halat, leakasztották 
a horogról, a merítőszák nyelére 
vésett rovátkákhoz mérték, aztán 
Zsófi legnagyobb bánatára vissza- 
dobták a vízbe. 


— Ekkora nagy hal, és nem sza- 
bad kifogni? Nem igazság! A farka 
miért nem számít bele a mérésbe? 
Csak egy centivel volt kisebb! — né- 
zett Zsófi méltatlankodva az elúszott 
ponty után. 

— Igazság, nem igazság, ez mé- 
reten aluli volt. Majd kifogjuk jö- 
vőre — mondta az édesapja, és 
újabb kukoricaszemet tűzött a ho- 
rogra. 

A Nap már jócskán feljebb ruk- 
kolt az égen. Összezsugorodott, ki- 
fényesedett, és vakító fénycserepek- 
kel szórta tele a Balaton tükrét. 
Halszagú szellő bizonytalankodott 
a parton, billegtette a fűzfák ezüst- 
zöld levelét, s apró fodrokat borzolt 
a vízre. Fehér szárnyú sirályok 
szálltak a víz felett, rekedt kiálto- 
zásuk messzire hallatszott. 


A lába alatt megzöttyenő, tocs- 
csanó köveken Zsófi kiegyensúlyo- 
zott a partra. A botjához ballagott, 
elrendezte a horgot, csalit tűzött rá 
és bedobta. Nézte a fodrozódó vízen 
táncoló pótát, de figyelme újra meg 
újra elkalandozott. Hosszú farkú 
tücsökmadár szállt egy nádszál te- 
tejére, és pirregő éneklésbe kezdett. 
Még javában fújta a nótáját, amikor 
ezüstös villódzással apró halak fröcs- 


v 


csentek szét az öbölben, kiugrottak 
a vízből, úgy menekültek a ráj 
vadászó kősüllő elől. A közelbe 
álló öreg fűzfa ágán odú nyílása sö. 
tétlett. Fehérpettyes, fekete seregély 
lakott benne, és a fiókáit etette. Per. 
cenként elreppent a falusi kertek felé, 
s csőrében nagy, barna szárnyú ro. 
varokkal tért vissza. A nádas széle. 
ben néha felvartyogtak a békák, 
Zsófi megpróbálta utánozni őket, 
s egy-egy jól sikerült kísérlet után 
a békák felelgettek neki. Vízisikló 
szürke feje bukkant fel az öbölben, 
Fiatal példány volt, alig hosszabb 
fél méternél. Tapasztalatlan lehetett 
még, mert a vízbe lógó horgász. 
zsinórt molnárkának nézte. Több. 
ször odakapott, ahol a damil apró 
barázdákat húzott a víz tükrére, 
aztán gyors testkanyarulatokkal el. 
úszott a kákasziget felé. 


— A halak bezzeg oda se szagol- 
nak... — kezdte a zsörtölődést 
Zsófi, de elakadt a szava, mert a póta 
elmerült. Megrántotta a botot, és bol- 
dogan érezte, hogy a zsinór meg- 
feszül, mintha kőbe akadt volna, 
Gyorsan tekerni kezdte az orsót, 
de a horog végén vergődő, erős hal- 
lal nehezen boldogult. A hal nagyo- 
kat rántott a zsinóron, menekülni 
akart mindenáron. A. bot vége be- 
görbült, s a zsinór néha kerregve 
lefutott az orsóról. Zsófi izzadt te- 
nyérrel szorongatta a botot, eről- 
ködve forgatta az orsó karját, s hosz- 
szú percekbe telt, míg a partra kény- 
szerítette zsákmányát, egy ficánkoló, 
ezüst színű keszeget. 

— Idenézz apu! Micsoda óriási 
keszeg! 

— Szép dévért fogtál! Lesz ez vagy 
fél kilós! Tedd a szákba — mondta 
az édesapja. 


Zsófi büszkén akasztotta le zsák- 
mányát a horogról. Ilyen nagy halat 
még sosem fogott! Kezében a ver- 
gődő, csúszós dévérrel a fagyökérhez 
kötött tartószákhoz sietett, s amikor 
baleset nélkül beletette, s vízbe ló- 
gatta, megkönnyebbülten felsóhaj- 
tott. Kétszer is megesett már, hogy 
a fickándozó hal kipottyant a mar- 
kából, s mire utánuk kapott, s lejtős 
parton dobálva magukat, vissza- 
csúsztak a vízbe, s vad iramodással 
tűntek el a mélyben. 


— De jó, hogy korán keltünk! 


! Ekkora nagy halakat lehet hajnalban 


fogni! — mondta Zsófi. — Kár, 
hogy nem látta az anyu! El sem 
hiszi, hogy én fogtam ezt az óriási 
keszeget! 

— De, elhiszi — mondta az édes- 
apja. — Különben jobb, hogy nincs 
itt, mert addig sajnálgatná ezt a sze- 
gény halat, míg  visszadobnád 
a vízbe. . . 

— Azt már nem! Hazavisszük 
és fölfaljuk ! — toppantott Zsófi har- 
ciasan. 

Édesapja csodálkozva ránézett, 
de nem szólt semmit, csak magában 
elmélkedett azon a furcsa vadságon, 
ami Zsófiból kitört. A. szelíd, minden 
halott lepkét és ázott bogarat saj- 
náló kislányból, honnan bújt vajon 
elő ez a zsákmányát féltő, éhes vad- 
ember? 

Órákig álltak a vízparton. Zsófi 
apja megakasztott még két pontyot, 
de mindegyik méreten aluli, retúr- 


ponty volt, visszadobta őket a vízbe. 
A pontyokkal nem kísérletezett to- 
vább. Átszerelte a horgászkészségét 
keszegezőre, s háromnegyed óra 
alatt még nyolc keszeget fogtak. Dé- 
véreket, két szilvaorrút és egy szép 
vörösszárnyú keszeget is. 

A Nap melegen sütött, Zsófi ka- 
bátja, pulóverje rég a parton hevert, 
a horgásztarisznya tetején. A liget 
túloldalán benépesült a strand, s a víz 
felett fehér vitorlások lebegtek. 

Kilenc óra tájban összeszedelőz- 
ködtek, és felballagtak az Öreg- 
hegyre. Zsófi büszkén mutatta ma- 
májának a hatalmas dévért, s az egyik 
szilvaorrút : 

— Ezeket én fogtam, anyu! 

— Igazi halász lettél Zsófi! — 
mondta az édesanyja, s késeket, tá- 
lakat vett elő, aztán egy vödör víz- 
zel, s a zsákmánnyal a kerítés mellé, 
a haltisztító deszkához vonultak. 

A halak illata darazsakat csalt elő 


a bozótosból, s perceken belül vagy 
húszan döngtek Zsófiék körül. Erő- 
szakosan rávetették magukat a le- 
vágott halfejekre, s a kezükben tar- 
tott halakra is. Zsófi elmenekült. 
Édesanyja hadonászva, a darazsak- 
kal viaskodva fejezte be a halak tisz- 
títását. A kilenc keszeget a présház- 
ban még egyszer megmosták, be- 
vagdosták, megsózták, s levitték 
a hűvös pincébe. 

Alkonyatkor tábortüzet raktak 
a kertben, s a csertuskók parazsa 
fölött ropogósra sütötték a halakat. 
Szőlővenyigét dobtak a hamvadó 
parázsra, s a fellobbanó tűz fényé- 
nél lassan, ízlelgetve ették a hala- 
kat. 

— Ez a legfinomabb, és könnyű 
benne megtalálni a szálkát — mondta 
Zsófi, és elégedetten falatozott a zsák- 
mányából. Édesapja ránézett. A tűz 
fénye egy maszatos, boldog kisgye- 
rek arcán táncolt. 


A Sziklamászó Gyalogkakukk 


— Mi történik, ha egy víziló fölmászik 
a fára? 

KESZ ÍÓ j 

— Eggyel kevesebb lesz a földön. És, ha 
kettő mászik föl? 

— Kettővel lesz kevesebb a földön. 

— Nem, akkor kettő lesz a fán. És, ha há- 
rom víziló mászik föl a fára? 

— Nem tudjuk. 

— Leszakad az ág. 

Magyar Gyuri jót nevetett a saját átköltésű 
viccen, mit sem törődve azzal, hogy ez a kis 
kérdés-felelet már a régi, saját formájában 
sem volt az igazi. Minket sem zavart, mert 
sütött a nap és a pukkadásig tömött busz 
vidáman kanyargott velünk felfelé a hegyre. 
Csak dülöngéltünk ide-oda és semmiségeken 
nevetgéltünk. Bezzeg a szatyrok, hátizsákok! 
Álltak vigyázzban a lábunknál, s bennük 
a sok krumpli, hagyma, tarhonya, mint 
a cövek. Boldogan dülöngéltek volna azok is, 
de nem moccanhattak. Ki voltak ékelve kol- 
bászrudakkal, késsel, kólás üveggel, szörpös 
flakonokkal. A maradék helyek meg kibélelve 
főtt tojással, szalámival és sok-sok péksüte- 
ménnyel, nehogy éhen vesszünk. Ezen azaggo- 
dalmon még a töppedt arcú tavalyi almák is 
kuncogtak a zsebünkben. Ők már csak oda 
tértek 

Megérkeztünk a Szamárcsúszdához. Ott 
tarkállott az egész csapat, mint minden majá- 
lison. Mi három versenyre neveztünk be: két 
játékos sportvetélkedőre és a főzőversenyre. 
Ha mást nem, egy kiadós, finom ebédet biz- 
tosan nyerünk, gondoltuk. A sporttal azon- 
ban, alighanem bajban leszünk. Ma tartják 
meg a tájékozódási futóversenyt, s ez azt je- 
lenti, hogy Magyar Gyuritól és Asztalos 
Tomitól búcsút kell vennünk egy időre. Már 
el is indultak. Szatyraikat, tréningfelsőjüket 
a gondjaimra bízták és eltűntek. 

— De hát a kullancsok. . . — kezdtem til- 
takozni a nagy nekivetkőzés ellen, de ők már 
nem hallották. Így be kellett érnem Terka 
húgom bölcsességével : 

— Amelyik kullancs megtalálja őket, azt 


ők is megtalálják és kibányásszák. Hallottam, 
hogy a tájfutók, de még az okosabb kirán- 
dulók is megrendezik a kullancsvadászatot 
útjuk végén: megszemlélik szabadon maradt 
bőrfelületüket és ezzel kész. Zuhanyozáskor 
már csak óvatosságból ellenőrzik, nem lóg-e 
rajtuk valaki. 

— Sorakozóóó! — harsant a játékvezető 
hangja. 

A fehér vonal előtt nyüzsgés, lökdösődés 
támadt. Mi is mentünk. Éppen elrendeződ- 
tünk, amikor hatalmas , ÉLJEN!" reszkettette 
meg a levegőt egy másik nyüzsgő csoport 
körül. 

Csak nem a tájfutók közül jött vissza 
valaki? Megnéztem az órámat: fél tíz. Fan- 
tasztikus ! 

— Ki volt ez a Gyalogkakukk? — fura- 
kodott hozzám Terka, mert ő is hallotta, 
amikor a tájfutók versenybírája azt mondta: 
úgy tíz körül kezdenek majd beszállingózni 
a srácok. 

Egyszerre csak odajött hozzánk Gyuri. 

— Hát ezt hogy csináltad? — fogtuk körül 
rögtön, megbontva a sort. Szerencsére, a já- 
tékvezetőnk és a többiek is kíváncsiak vol- 
tak. 

— Nem akartam, hogy valaki megelőz- 
zön — közölte Gyuri természetes hangon. 
Csöppet sem lihegett. Kifújta magát, amíg 
a bírák könyveltek, mértek, ellenőriztek. 
Arca céklavörös, haja vizes, trikója tépett 
volt, szeme ragyogott. 

— Van, aki nem szalad, hanem az úttal 
takarékoskodva, okosan versenyez. Így is le- 
het nyerni. Én szívesebben futok. 

§ —. Árkon-bokron keresztül — toldotta meg 
Ördög Ildi. 

— Hát... 
Gyuri. 

Tomi még nem jött meg. Sebaj. Nekünk 
Gyuri is elég. 

A játékvézetőnket elhívták. Rövidesen meg- 
tudtuk, hogy eltűnt két másodikos. A kicsik 
a völgyben találkoztak, onnan indultak együtt 
utánunk, kényelmes sétaúton. 


— húzta fel csupasz vállát 


A két gyerek — amint ezt a szerencsésen 
megérkezők izgatottan előadták — nem bírt 
magával. Figyelmeztették őket, ne menjenek 
nagyon előre, ne szakadjanak el a többiektől, 
de ők nem hallgattak a jó szóra. Minden 
kiálló sziklát, meredekebb rézsűt meg kellett 
mászniuk. Végül már nem szóltak rájuk, csak 
igyekeztek szemmel tartani őket. Egy pillanat 
alatt tűntek el. Némi tanakodás után úgy 
döntöttek, tovább mennek. Azt hitték, a gye- 
rekek hamarabb akartak feljutni a tetőre 
és már rég megérkeztek. De nem jöttek meg. 
Haditanács következett. Gyuri elszaladt, 
méghozzá egyenesen Tomihoz, aki éppen 
befutott a célba, könnyedén, negyedikként. 
Amit beszéltek, nem hallatszott el hozzánk. 
Újra kezdtük a sorakozást a vonalnál. 
Derekasan versenyeztünk, de hiába. Tize- 
dikek lettünk. Egyetlen csoportot tudtunk 
csak megelőzni. 

Mi minden versenyt nagyon komolyan 
végigszurkolunk. Még az ipi-apacs hunyóban 
is, ha valamelyikünk kiesik a játékból, úgy 
megy le a színről, mint akinek elvette a tyúk 
a kenyerét. Ha meg a csoportversenyen. ve- 
szítünk, az nálunk katasztrófa és őrsi gyász 
legalább öt hosszú percig. 

Most meg? Ugy fogtunk neki a tűzrakás- 
nak, krumplihámozásnak, mintha nyertünk 
volna. Gyuriék, akikre, lám, nemcsak a já- 
tékban lehet számítani, hanem a bajban is, 
hozzánk tartoznak. Ügyesek, erősek. Ez pont 
olyan, mintha nyertünk volna. Vagy még 
jobb. 

A bográcsban a megsűrűsödött paprikás- 
krumpli már az utolsókat pöfékelte, amikor 
Tomi és Gyuri előkerült a kisfiúkkal. 

A két gyerek egy magas, kúpszerű sziklán 
csücsült, mintha Gyuriékat várták volna, 
pedig csak nem mertek lemászni. A felkapasz- 
kodáskor még jól szolgáló kiszögellés szinte 
magától leomlott alattuk. Nem volt visszaút. 
Tomi látta a gyerekeket, mikor a célba igye- 
kezett, de akkor még nem gondolta, hogy 
a csapathoz tartoznak. Nem kellett hát keres- 
niük a két másodikost, csak a lesegítésük oko- 
Zott némi gondot. Az erős téli fagyoktól, 
tavaszi esőktől omlékony mészkőszikla nem 
Volt biztonságos. Tomi minden talpalatnyi 
helyet megvizsgált, csak aztán lépett rá. Gyuri 


szorosan a nyomában maradt. Amikor már 
nem tudtak feljebb mászni, Tomi a meredek 
falhoz lapult, lábát jól megvetette, kezének 
biztonságos helyet keresett. Gyuri ezután 
a vállára állt, így érte el a megszeppent kis- 
fiúkat. A lemenet négyesben még lassabb volt 
a megbolygatott sziklán. Minden mozdu- 
latra mészkődarabok görögtek lefelé sza- 
porán, szigorú figyelmeztetésül: ne engedj 
mindenféle szikla csábításának! 

Tomiék mindezt csak nekünk mesélték el, 
ebéd után. Sajnálták a kicsiket, régebbi ön- 
magukat. Elég volt nekik az ijedtség, gon- 
dolták, mi meg tökéletesen egyetértettünk 
velük. Nagyon jólesett teli bendővel, a fűben 
heverészve — egyetérteni. 


Józsa Teréz 


Görög Júlia rajza 


Nem csupán a bakancs 


Lehetetlen félretenni 


Számoljunk, mérjünk, méressünk ! 


A zsákolás nem népszokás 
Kellemetlen percek 

A Szovjetuniótól az NDK-ig 
Csere-gyerek kéne 


A Gyenes János Általános Iskola 
klubjainak köszönheti jó hírét. 
Az óbudai lakótelepen a Zápor utcai 
iskolában csak délelőtti tanítás fo- 
lyik, de tanulni azért délután, sőt 
szombaton, vasárnap is lehet. Erre 
valók a napközis klubok, a szak- 
klubok. A tucatnyi szakklub egyike 
a bakancsosoké, akik szeretnek ki- 
rándulni. Mi tagadás, csak a bakancs 
. bírja télen-nyáron a kilométereket, 
és természetesen a bakancs viselője, 
ha már megedződött. 

Bakancsosnak lenni nem könnyű, 
de remek mulatság. Van, aki testvére 
révén, már óvodás korában elkezdi. 
Olyan is akad, aki befejezte az álta- 


lános iskolát, de azért bakancsos 


marad. A túracipőt és vele a sok-sok 
váratlan élményt, vidám órát nem 
lehet csak úgy félretenni. 

A bakancsosok vezetője Horváth 
László, aki igazgatóhelyettesként 
a többi szakklub munkájáért és 
a napközi klubfoglalkozásaiért is fe- 
lelős. Neki és a többi bakancsosnak 
segítenek a tanár munkatársak. 
Vörös Károly igazgató szívesen kí- 
séri ela gyerekeket felfedező útjaikra, 
Kleszky Katalin, hegymászó és sí- 
bajnok, a gyerekek élő példaképe, 
örökös túravezető; Szabó Eszter 
a fő játékmester, Kocsis Miklós 
a múzeumi tárlatvezető. Mészáros 
Ibolya hozzáértő vöröskeresztesek- 
ről gondoskodik, akik nem jönnek 


zavarba, ha túra közben nekimegy 
valakinek egy figyelmetlen, goromba 
bokor. Horváth László sorolja a ne- 
veket tovább. Tanárokét, szülőkét, 
akik nélkül, bizony, mozdulni is alig 
tudnának, mert a  Bakancsosok 
klubja már 258 tagot számlál. 

Az egész társaság részt vesz 
a Tájak, korok, múzeumok című 
országos mozgalomban. Kezdetben, 
hat éve, tizenöten húztak bakancsot. 
Mostanában 30—40 tagú csoportok- 
ban indulnak el valamennyien or- 
szágot-világot látni. 

Az iskolában hagyományos a két- 
napos karácsonyi vásár. Előtte ké- 
szül a vásárfia, utána gyűlik a pénz 
a közös kasszába. Ugyanoda kerül 
a papír- és üveggyűjtésből szerzett 
jövedelem és a kerületi tanács ado- 
mánya. 

A legszigorúbb télben is ki-kiruc- 
cannak hétvégén a bakancsosok. 
Némely szombaton és vasárnap 
a csúcshegyi üdülőben tanyáznak. 
Sportolnak, zenét hallgatnak, is- 
merkednek a legközelebbi úticél 
nevezetességeivel. Készülődnek 
a nagy, nyári utazásokra. Legutóbb 
a másodikos Takács Rita is velük 
tartott. Énekelni, múzeumba járni 
ugyan nem szeret, de teríteni már 
tud, és nem fárad el a gyaloglásban. 
A bátyja, Laci negyedikes. , Mikor 
kicsi voltam, én is untam a múzeu- 
mot." 

A bakancsosok közé az állhat, aki 


1, az úttörőév kezdetétől május 
15-ig 400 kg papírt vagy hasonló 
értékű üveget gyűjt, 

2, legalább öt nagyobb, öt kilo- 
méternél hosszabb túrán vesz részt, 

3, elnyeri a Tájak, korok, múzeu- 
mok mozgalmának bronz vagy ezüst 
. fokozatát, 

4, megszerzi két szakkollégium 
jelvényét. 

A szakkollégiumokban bárki fog- 
.  Jalkozhat zenével, irodalommal, kép- 
. zőművészettel, tanulhat síelni, jó- 
gázni, ismerkedhet a hegymászás 
. — fortélyaival, célba lőhet, gyűjthet 
. érmet, pénzt, bélyeget, reprodukciót 
. — és tanulhat nyelveket. 

Tordai Zsófi nyugodt, magabiztos 
hetedikes. A klubban brigádvezető. 
Rita és a harmadikos Balogh Jutka 
az ő brigádjába kéredzkedett. A na- 
gyokkal együtt nekik sem túl nehéz 
a papírgyűjtés, Zsófi meg táborozás- 
kor pótolja a mamát. Lefekteti a ki- 
csiket és olykor az öltözködésben 
is segít. Különösen, ha eltűnik egy 
zokni vagy tréningfelső. Mert ilyesmi- 
megesik. Nem a föld nyeli el a széjjel 
hagyott holmikat, hanem egy zsák. 
A zsákolás bakancsos szokás. Valaki 
körbejárja a tábort és a szerte heverő 
ezt-azt zsákjába gyűjti. Mindenki 
megérti a játékos figyelmeztetést: 
tartsd rendben a holmidat! 

Akik a belépés négy pontban meg- 
határozott feltételeit teljesítik, pont- 


gyűjtésben versenyeznek tovább. 
Az újabb pontok száma dönti el, 
ki, melyiktáborban érdemel ki magá- 
nak helyet. 

A bakancsos szülők hatvan órát 
dolgoznak az iskoláért. Akad két- 
kezi munka, vállalhatják gyermek- 
csoportok kísérését, szervezhetnek 
gyárlátogatást és részt vehetnek 
az egy család — egy őrs (vagy raj) 
mozgalomban. Az iskola munkának 
tekinti a szülők bírálatait és javas- 
latait is. 
végzik. Az önértékelés nem kötelező. 
A verekedés, durvaság tilos. Ha elő- 
fordul, a kakaskodónak szembe kell 
néznie társaival, 32—40 gyerek elé 
kell állnia, középre, az őt körbeülők 
szemének kereszttüzébe. A gyerekek 
véleményét fegyelmezetten meg kell 
hallgatnia, kérdéseik elől nem térhet 
ki. Nem hallgattathat el senkit, nem 
mondhatja : mi közöd hozzá?! 

Legfrissebb úti élményük a Szov- 
jetunió: márciusban Kárpát-Ukraj- 
nában jártak. Még ebben a hónap- 
ban Aggtelek közelébe mennek egy 
kis nyári felkészülésre, mivel 


a krumplihámozás, sátorverés, tűz- 
rakás, főzés is tananyag bakancso- 
séknál. Június elején egy napra ki- 
rajzanak a hajógyári szigetre : , Meg- 
nézzük, milyen is az, amikor vala- 
mennyien együtt vagyunk." A nyári 
hónapokban Bulgáriába 40-en, Ro- 


 mániába 40-en, 


Csehszlovákia— 
NDK-beli táborozásra 50-en jutnak 
el az idén. 

— Örömmel építenék ki csere- 
gyerek kapcsolatot vidéki, falusi is- 
kolával — mondja Horváth László. 
— Úgy tíz-tizenöt gyerekünk cserél- 
hetne lakhelyet egy időre. A lakó- 
telepiek soha nem etetnek kisma- 
lacot, nem simogatnak nyulat, nem 
látnak naposcsibét. Ha falun töl- 
tenének néhány munkáshétközna- 
pot, gondolom, jobban becsülnék 
a mezőgazdasági munkát és az asz- 
talra kerülő betevőt. ! 

Bizonyára. A vidéken élő gyerek- 
nek sem árt megismerkednie a vá- 
rosi élet, pontosabban a fővárosi- 
lakótelepi élet mindennapjaival. Re- 
méljük, akad jelentkező, aki a szer- 
vezés rá eső gondját-baját vállalja. 
Horváth László, természetesen, vál- 
lalja. Mindig vállalja. 

—. Nekem várnom kellett arra, 
hogy gyerekek közé kerülhessek. 

Munkásból lett tanár. Munka- 
idejében, szabad idejében egyaránt 
gyerekek között van. Nála nincs 
intő, üzenet. Felveszi a telefont vagy 
elmegy látogatóba. A szülők a több 
mint fél évtizedes munka után már 
elhiszik, hogy neki és az iskolának 
fontos az ő fiuk-lányuk sorsa. A gye- 
rekek meg érzik. 


Józsa Teréz 


A rajzokat 
Kőszegi Viktória és Vámos Rita 
készítették, Pomáz, 1. sz. Ált. Isk. 


—T 


Dobra verjük 


Thuróczy Mária 
Poszterek 


Szobánk falán pompás 
poszter látható, 

zöld és sűrű fák közt 
szinte ring a tó. 

Kint ragyog a nyár már. 
Hívnak fák, hegyek, 
várnak rám az erdők, — 
élő poszterek. 

Mézes illat lebben 
hárson, tölgyesen. 


Holnap kint leszek az 
élő poszteren! 

Őrsök a környezetért. A tapolcai járás úttörői és kisdobosaj 
őrzik, gondozzák szűkebb hazájukat, a Balaton mellékét. Szent. 
antalfán, Révfülöpön, Zánkán és Szepezden környezetvédelmi 
őrsöket alakítottak. A felnőttekkel közösen vigyáznak a környék 
rendjére, tisztaságára. Jelzik a veszélyeket. Elvállalták a turista. 
utak és a források körzetének rendben tartását. Vállalkozásukhoz 
gratulálunk és sok sikert kívánunk. Fáradozásukkal nem csupán 
járásuknak, megyéjüknek szereznek örömet. ú 


Éneklő kisdobosok. Hazánkban a karéneklésnek messzi időkbe 
visszanyúló hagyománya van. Különösen örülünk tehát, ha a leg-. 
kisebbek között találjuk e szép hagyomány folytatóit. Sopronból 
érkezett a hír: a Liszt Ferenc Művelődési Központ kamaratermé- 
ben éneklő kisdobos rajok mutatkoztak be, tizenhárom csoport- 
ban. A három legkiválóbb (sorrendben) a Munkásőr úti iskola 
Barátság raja, a Hunyadi úti iskola (zenei tagozatos) Petőfi raja 
és a hegykői iskola Béke raja újabb szereplési lehetőséghez jutott. 
A megyei versenyben ismét megmutathatták tudásukat, dalos 
kedvüket. Gratulálunk a legszebben éneklő kisdobos rajoknak. 


Két kisdobos Kecskeméten. Mi volt a nevezetessége a Kecske- 
méten megrendezett helytörténeti vetélkedőnek? Az, hogy igen 
gondosan előkészítették: a Petőfi Népe Uttörőélet című rovatá- 
ban két hónapon át rendszeresen közölt fejtörő játékokat, s a gye- 
rekek játszva tanulhatták meg városuknak és környékének neve- 
zetességeit, szórakozva ismerkedtek meg kincseivel, büszkesé- 
geivel. S egy nem várt öröm: két tassi kisdobos is bátran elindult, 
hogy a nagyokkal vetélkedjék. Szereplésükért mindketten, 

Gáspár Rita és Szendi Gabriella könyvjutalmat kaptak. ; 


Vajon kivirágzik? Kiskőrösön a Petőfi Sándor Úttörőcsapat 
egy nagy-nagy fát készített. Azt a fát iskolájuk zsibongójába állí- 
tották kartonpapírból, tenyérnyi, zöld levelekkel. A levelek 
az egy-egy hónapra szóló feladatokat, tennivalókat rejtik. Ame- 
lyik rajnak sikerül megbirkóznia munkájával, az levelét virágra 
cserélheti. Remélik, a mozgalmi év végére kivirágzik a csapatfa. 
Mi is bízunk benne. 


Lebegő lepkék: mellékletünk elkészítésének leírása. A kivágott 

lepkéket hajtsátok félbe úgy, hogy a színes felük kerüljön kívülre. 
A szürke testet a szaggatott vonalak mentén hajtogassátok meg 
és középen ragasszátok össze. A szárnyak közepénttalálható 2 x 4 
kis fekete pettyet szúrjátok át tűvel, Így megkapjátok a fehér 
félen azt a helyet, amelyre az A-val jelzett rögzítő csíkot fel- 
ragaszthatjátok. (Lásd a mintarajzot! — Vegyetek egy 46 cm 
hosszú hurkapálcát, annak a két végére függesszétek a két nagy 
lepkét úgy, hogy a cérnát átdugjátok a rögzítő csíkon. Nagyon 
pontosan mérjétek ki a pálca közepét, s onnan rögzítsétek 18 cm 
hosszúságban a következő 21 cm-es hurkapálcát, melynek a végére 
kerülnek a kisebb lepkék. Ha ez megvan, keressetek alkalmas 
helyet, ahonnan szabadon függhet a kis lepkecsapat. A felső 
hurkapálca közepétől függesszétek a kívánt magasságba. Fontos, 
hogy nagyon pontosan mérjétek ki a kellő távolságokat (mére- 
teket a rajzon megadtuk), hogy egyensúlyban legyenek. Így 

a legkisebb szellőre vígan forognak, lebegnek. ; 

Annyi ötlet érkezett, hogy azt hi- 
szem, KISDOBOS-ötlet különszámot 
kellene kiadatnunk, hogy mind bele- 
férjen! Lássunk sorjában néhányat, 
mely időszerű, tavaszi, és meg is való- 
sítható! Itt van például Varga Tünde 
. és Szalkai Zsuzsanna másodikos 
kisdobos levele (Pomáz, II. számú 
ált. iskola 2. a osztályának VUK őrse). 
.Barátnők vagyunk és egyik nap ki- 
gondoltuk, szervezni kéne olyan őrsi 
összejövetelt, amelyen megtisztogat- 
nánk a környéket a szeméttől. Közöltük 
ezt az őrsvezetőnkkel, és legközelebbi 
találkozáskor eltávolítottuk az iskola 
udvaráról, de még a környékéről is 
a szemetet. Vajon nektek, kedves paj- 
tások, eszetekbe jutott-e már ilyesmi? 
Ha még nem, nosza, kezdjetek, lássa- 
tok hozzá! Sok kisdobos sokra megy, 
meglátjátok!" 
Ezzel teljesen egyetértünk, és azzal 
is, hogy nemcsak egy alkalommal, 
hanem állandóan kell tenni! Nagy 
ötlet, — és hozzá pofonegyszerű! 
Valami hasonlót írt Réti Annamária 
is  (Szigetszentmárton, Jókai Mór 
utca 34. 2318): 
nA szigetszentmártoni 917. számú 
Bercsényi Miklós úttörőcsapat negye- 
dikes kisdobosa vagyok. Nagyon szere- 
tem új iskolánkat. Egy éve épült elemek- 
ből. Mindent megteszünk azért, hogy 
szép és tiszta maradjon. TISZTASÁG 
ÉS REND ŐRJÁRATOT szervezünk. Arra 
törekszünk, hogy az iskolára és az ide 
járó gyerekekre is elmondható legyen 
az, hogy tiszta, rendes mindenki, a ta- 


20 


nulásban igyekvő, segítőkész, ügyes, — 
egyszóval igazi kisdobos és úttörő! Van 
dicsőségtáblánk, és aki erre kerül, az ju- 
talmat kap, pl. ingyenes mozijegyet, 
vetélkedőn vagy ügyességi versenyen 
részvételt, stb. Van egy faliújságunk, 
annak az a neve, mint a KISDOBOS 
hírrovatának: Dobra verjük! Erről 
mindenki tájékozódhat, mi éppen a leg- 
fontosabb, milyen verseny folyik, ki hol 
tart abban. Nagyon jó nálunk kisdobos- 
nak és úttörőnek lenni!" 

Takács Sándor másodikos (Vásáros- 
namény III., Török Ignác u. 9. 4804) 
érdekes dolgokról számolt be: 

,Ez évi kisdobos és úttörőmunkánk 
jelmondata a HASS, ALKOSS, GYARAPÍTS 
Kölcsey Ferenctől származik. Egyik 
szabad szombaton iskolánk kisdobosai 
ellátogattak nagy költőnk sírjához. 
A harmadikosok kis műsorral készültek. 
Mi virágot vittünk. Megnéztük az em- 
lékházi kiállítást is. Jó dolog múzeumba 
járni." 

Kovács Anikó úttörő (Berettyó- 
újfalu, Bem u. 105. 4100) lapunk szü- 
letésnapjára kis versben gratulált, 
és ezzel fejezte be: 

, Mivel én lapjuknak hű olvasója vagyok, 
minden hónapban Kisdobost akarok. 
Ehhez sok ötlet és munka kell. 
Kívánom, hogy sokszor 30 év is 
sikerrel múljon el! Hurrá!" 

Tavasszal szívesen kerékpároztok, — 
de vajon, hogy álltok a KRESZ-szel? 
Suba Dániel (Budapest, Álmos 
vezér tér 9. 1144.) következik: 

s Szombat délelőtt háromnegyed tizen- 


Tornaóra 
Avar Éva 4. oszt. tanuló munkáj 
Tatabánya, Mező Imre Ált. Isk. 


egy körül bringázni indultam. A Szent. 
mihályi úton kerekeztem. Már éppen 
visszafelé jöttem, amikor egy faág bele- 


akadt a lánckerékbe és beleszorult. él 


pedig csúsztam az úttest felé. Eszembe 
jutott egy villanásnyi idő alatt, hogy 
ha nem tudok megállni, ott valami el. 
is üthet! Ezt úgy akadályozhatom meg, 
ha a járdán esem el. Igen ám, de nem . 
bírtam fékezni, sem a bringát eldön-. 
teni! Az úttestre csúsztam. Egy éppen . 
arra tévelygő Trabant szerencsémre 
csak harmincas sebességgel tartott ne- . 
kem. Még így is repültem egy-két mé- 
tert. A fejemből ömlött a vér, és a hátam 
meg a lábam nagyon fájt. Ebből láthat- 
juk, hogy nemcsak el, hanem meg is 
ütött az autó! Tíz perc múlva már vijjo- 
gott a mentőkocsi és rendőrök kérdez- 
gettek tőlem mindenféle furcsa dolgot. 
Röviden elmondtam az önéletrajzomat. . 
Ebből látszott, hogy nincsen agyráz- j 
kódásom. Persze kórházba kerültem. 
A hármas kórterem négyes ágyát kap- 
tam, az ablak mellettit. Jobbra tőlem. 
egy fiú feküdt, a lábán több, mint 25 kg . 
lógott. Közúton ütötték el, combnyak- 
törést és lábszárcsonttörést szenvedett. 
Szombattól szerdáig voltam bent. Anyu 
és Apu aggodalmaskodva jöttek be hoz- 
zám. Amikor most beszámolóm írom, 
a varratokat még nem szedték ki belő- 
lem és még figyelnek, van-e rajtam el- 
változás? Hát ez volt az én balesetem, 
melyhez hasonlót senkinek sem kf: 
vánok!" j 
Mi sem! Legyen Dani mindenre 
odafigyelő levele figyelmeztetés. 


Kisdobos 


Ferkai Loránt: Esőálló játékszerek 


Némelyik flakon szinte kínálja, 
ugallja, mit csinálj belőle. Ilyenek AL kezdok 
útésok által eldobált fagyálló- szin 
folyadékos (1.), fékfolyadékos, sam- 
ponos flakonok, különféle színekben. 
ak le kell vágnod a felső részüket 
2.) tökéletesebb kismozdony formát 
képzelni sem lehet. A kerekekhez 
8.) hurkapálca tengelyt (T), rászúrt 
dugókat (D), s a dugókra ragasztott 
3 cm átmérőjű orvosságos kupakot 
(K) szerelj össze (4.). A mozdonyhoz 
ugyanabból a flakonból vágott szenes- 
kocsi (5.) készítése már nem okoz 
gondot; a másik darabból személy- 
kocsit vagy teherkocsit csinálhatsz. 

A fura formájú, gyógynövény- 
üzletben kapható hajszeszes (6.), 
habfürdős és samponos flakonok 
is különféle színekben tündökölnek. 
Leggyorsabban ,Röfit" csinálhatsz 
belőle (7.), úgy, hogy filctoll-előraj- 
zolás után körömollóval kivágod 
a rajz szerint, s kellőképpen hajlít- 
gatod fülét, farkát, lábát. 

Másik flakonból (8.) , Jumbó" lesz, 
a mozgatható fejű kiselefánt (10.). 
A flakont először két részre kell vág- 
nod, a részekre rajzold a fejformát 
.(F), és az ,alvázat" (A), pontosabban 
a törzset a lábakkal. Kivágás után 
a füleket — meleg vízben puhítás 
után — hajlítsd jól széjjel (2.), majd 
mindkét részen szúrj két-két lyukat 
az őket összekapcsoló huzaldarab (H) 
részére. Röfihez hasonlóan orrszar- 
vút és mackót, mozgatható fejjel 
bölényt vagy szarvast tervezhetsz, 
Így egész szabadtéri állatkertet ren- 
dezhetsz be. 


" tudnak beszélni. 8. Névelővel a juh gyereke. 15. Májusi 


ízszintes: 1. Illatos virág (két szó). 9. Cselekvést 
jelentő szó. 10. Nem be. 11. Égszín. 12. Mozgás- 
képtelen. 13. Tamás becézve. 14. Mutatószó. 15. MM. 
17. Vízi növény. 18. Puskát süt el. 19. Fa része. 
21. Körülbelül. 22. A ragadozó madár így ad hangot. 
24. Légnemű anyag. 26. Áru két vége. 27: Lyukat Hat négyzetet kirakhatunk így 19 gyufából. Rakjatora 
csinál (ék. hiba). 29. Kutya. 30. Nem felső. 31. Igekötő. ! ki hat négyzetet 17 gyufából. 
32. Talál. 33. IF. 34. Létezik. 35. Gyilkol (ék. hiba). j - 
36. Névelővel maró folyadék. 37. Kettős betű. SS 


Függőleges: 1. Libák etetésére szánt terület. 2. Bű- 
völő. 3. Alant. 4. Előidéző. 5. Sír. 6. Eszes. 7. Nem 


vigasság. 16. Május elsejére a lányos házak elé állí- 
tották. 19. Fillér eleje. 20. Golyó kezdete. 22. VZ. 
23. GF. 25. Fiúnév. 28. Szovjet hegység. 

A keresztrejtvényből beküldendő: a vízszintes 1, 
függőleges 1, 8, 15, 16. 


hi 


8 
va 


( Ni Laci zöld építőkockákat kapott egy szép do- 


. 
bozban. Kiborította őket és játék után sze- i 
retné visszarakni a dobozba. Segítsetek neki! 
EY 5 8 ző b 
Hány magydr Vdtosnerli . 
rejtettünk el ebben a szövegben? 
A TÖRÖK OMÁR OMNIBUSZON 
UTAZOTT. MELLE EGY FÉLSZEG. 
."EDÉNYKERESKEDŐ ÜLT. ELHATÁ- 
"RROZTA, HOGY NEM VESZ PRÉMES 
KABÁTOT, HISZEN TESTVÉRE SEM 
VETT. A BOLTOK AJTAJÁN ÁT LÁTTA. 


TALÁN, HOGY EGY KABÁT A SZÉ- 
3 KEN FEKSZIK. 


Tégy gy zaésbá cukor 


Nézd mennyi cukor van ebben a zacskóban — 


mondta Pali — van ez ötven szem is! Tévedsz 
— mondta Piri —, ha egyet megennél belőle 


és a maradékot kétszer vennéd, akkor lenne 
ötven. Hány szem cukor volt a zacskóban? 


Figyelem ! Május 31-ig adjátok postára a márciusi, áprilisi és májusi megfejtéseket, a hozzátartozó számokkal 
együtt. Kérjük, tüntessétek fel a levélen, hányadikosok vagytok, mert a könyvjutalmat lehetőség szerint korotok-. 
nak megfelelően válasszuk ki. Júniusi számunkban közöljük az egész évi helyes megfejtéseket, ezért csak a május 
31-ig beérkezett leveleket értékeljük. . 

